De Küst von Gallien warrt al in de Notitia dignitatum as Litus Saxonicum betekent, also sassesche Küst. De Notitia dignitatum stammt ut de Tied so Enn dat 4. oder Anfang dat 5. Johrhunnert. To de Tied weer dor villicht eenfach noch mit meent, dat dat de Küst weer, wo de sasseschen Seerövers togang weren, gegen de sik de Römers to wehren harren. Villicht weer dor aver ok al mit meent, dat to de Tied al Sassen an de Küst leevt hebbt.